

Ministeriöiden intranet-toimintojen ja yhteisen sisäisen viestinnän kehittämisryhmän kokous

Aika 13.3.2017 klo 13.00 – 15.00

Paikka Arppeanum, nh Laboratorio

 Miia Roukus VNK, puheenjohtaja

Leena Niskanen VNK

Hille Puusaari OM

Raila Tynkkynen OM

Anna Leena Savolainen VNK

Leena Lehtovuori VM

Suvi Aaltonen VNK

Kimmo Vainikainen STM

Sari Hietanen LVM

Jenni Hakala TEM

Henna Birkman YM

Mervi Liukkonen VNK

Tarja Virrantuomi VNK

Marja-Leena Kultanen UM

Minna Piirainen SM

Annika Mieletty SM

Benita Troberg VNK

Henri Ryhänen VNK, sihteeri

PÖYTÄKIRJA

1. Kokouksen avaus
2. Puheenjohtaja avasi kokouksen klo 13:02.

2 Työyhteisöviestinnän suunnitelma, Suvi Aaltonen

Vuonna 2016 VNK:n sisäisen viestinnän yksikössä Suvi Aaltonen aloitti laatimaan työyhteisöviestinnän suunnitelmaa. Työyhteisöviestintäsuunnitelmaa on esitelty laajasti VNK:ssa eri yksiköissä.

Hyvin hoidettu työyhteisöviestintä

lisää tietoa, tietoisuutta ja ymmärrystä

lisää yhteenkuuluvuuden tunnetta

herättää kiinnostusta ja halua osallistua

vahvistaa yhteisöllisyyttä ja sitoutuneisuutta

edistää tasa-arvoa

edistää vuorovaikutusta

vahvistaa avoimuutta ja kykyä käsitellä kipeitäkin asioita

poistaa epävarmuutta

luo turvallisuutta

lisää motivaatiota ja suorituskykyä

Suvilta saa tarvittaessa yksityiskohtaisemman työyhteisöviestinnän suunnitelman VNK:ssa, jota vooi käyttää oman ministeriön työyhteisöviestinnän suunnitelman pohjana tai avustavana materiaalina.

Ryhmässä lisäksi keskusteltiin uutistuotannon prosessista, Kampus-hankkeessa aihetta käsitellään ja otetaan huomioon laadittaessa huviä käytänteitä.

3 Hankkeiden muutosviestintä, Mervi Liukkonen

Mervi Liukkonen kertoi muutosviestinnästä. Erityisesti hankkeiden myötä on tullut tarvetta laajemmalle muutosviestinnälle. Kun hankkeiden käyttöönotto lähestyy, ei riitä hankkeista kertominen, vaan vaaditaan laajempaa muutosviestintää. Näin on tehty esim. Hankeikkuna- ja VNKPUU –hankkeissa. VNK:n hankepäälliköt ovat lupautuneet kertomaan hankkeistaan erilaisissa sidosryhmätilaisuuksissa ministeriöissä, esim. osastokokoukset, esimieskokoukset ja johtoryhmät.

Kehittämisjohtaja Jenni Nevasalo miettii ylätasolla muutostarpeita ministeriöissä. Valtioneuvostossa on käynnissä useita kehittämishankkeita, jotka tähtäävät yhtenäisiin toimintatapoihin valtioneuvostossa. Tavoitteena ovat yhtenäisempi valtioneuvosto ja valtionhallinto sekä johtamisen ja toimeenpanon toimintatapojen uudistaminen. Muutosviestinnän tehostamiseksi jokaisesta ministeriöstä haetaan muutosviestinnästä vastaavaa henkilöä, mm. hankkeiden osalta.

Hyvänä käytänteenä on Senaattorissa 6.3.2017 julkaistu uutinen digitaalisen OM:n toteuttamisesta:

<http://senaattori.vnv.fi/senaattori/ajankohtaista/sisaiset-uutiset/2017/Sivut/Digitaalinen-OM-toteutetaan-yhteisvoimin.aspx>

Keskusteltiin ministeriöiden intranet-toimintojen kehittämisryhmän roolista ja todettiin sen olevan tärkeä kontaktiryhmä ministeriöiden välillä sekä ryhmän omaavan muutosagentin roolin valtioneuvostossa. Viestinnän ja tekemisen toimintamallit muuttuvat, kuten viestijöiden työkin on muuttumassa. Viestinnän rooli on enemmän valmentava ja sparraava sekä mahdollisuuksien tarjoaja.

4 Yhteinen sisäinen viestintä, Leena Niskanen

Ajankohtaiset asiat

Leena kertoi Senattorissa julkaistujen ministeriöistä tulleiden juttujen määrän olevan ilahduttavan korkean. Liitteenä on julkaistujen juttujen otsikot ja linkit Senaattoriin.

Leena kertoi Senaattorissa on julkaistu kaikkia koskevan turvallisuusohjeistuksen päivityksestä. Myöhemmin keväällä tietoturvaohjeet päivitetään sekä asian tiimoilta julkaistaan tietopaketti ja mahdollisesti järjestetään koulutusta.

Valtioneuvoston toimitilojen ennakoiva sisäilmatyöryhmä järjestää Säätytalolla kaksi sisäilmaklinikkaa:

• keskiviikkona 22.3.2017 (Säätytalo, sali 15)

• klo 9-11 ja klo 13- 15 (saman sisältöiset tilaisuudet)

Klinikat ovat avoimia kaikkien ministeriöiden henkilöstöille. Tilaisuuksiin voi tulla myös ilman ennakkoilmoittautumista (kahvia halutessaan vaaditaan ilmoiottautuminen).

Ensimmäistä koko valtioneuvoston yhteistä liikunta- ja virkistyspäivää vietetään toukokuussa. Kaikille ministeriöille tarkoitettuja tilaisuuksia on kaksi, joista kukin voi valita itselleen paremmin sopivan. Liikunta- ja virkistyspäivät järjestetään Santahaminan ainutlaatuisessa ympäristössä. Luvassa on liikuntaa, kulttuuria ja yhteisiä hetkiä sekä vanhoja tuttuja ja uusia tuttavuuksia.

tiistai 23.5.2017 klo 11.00-16.00

keskiviikko 24.5.2017 klo 8.30-13.30

Tapahtumasta tiedotetaan lisää mm. Senaattorissa myöhemmin keväällä. Ilmoittautumislinkki avataan 3.4.2017

Arppeanumin auditoriossa järjestetään VNHY:n ajankohtaistilaisuus ti 21.3.2017 klo 13–15. Kutsu on tarkoitettu koko viestintäväelle. Ilmoittautua voi vielä Mervi Liukkoselle.

Tilaisuuden ohjelma:

Tervetuloa, VNHY 2 vuotta, osastopäällikkö Janne Kerkelä

Virtuaalityöpöytä Kampus rakentuu, hankepäällikkö Benita Troberg

Vahva korvaa asianhallinnan järjestelmäkirjon, hankepäällikkö Suvi Albert

Hankeikkuna avautuu myös kansalaisille, hankepäällikkö Päivi Nurminen

Perustietotekniikka uudistuu ja yhtenäistyy, hankepäällikkö Helena Mattila

VN:n tilat yhteiseen käyttöön, toimialajohtaja Aino Jalonen

Valtioneuvoston julkaisutuotantoa selvitetään, yksikön päällikkö Outi Örn

Kieli- ja käännöspalveluille yhteiset linjaukset, yksikön päällikkö Kaisa Kuhmonen

Kysymyksiä ja keskustelua

Puheenjohtajana toimialajohtaja Kaija Uusisilta. Tilaisuuden jälkeen on mahdollisuus tutustua Arppeanumin toimitiloihin.

Työtila ja ministeriöiden uutisointi

Ryhmän työtilasta keskustellaan seuraavassa kokouksessa.

5 Muut asiat

a. vieraat seuraavaan kokoukseen: 26.4. Valtimossa kysytään Sirpa Kekkosta hallituksen strategiasihteeristöstä.

6 Muut asiat

Muita asioita ei ollut.

7 Kokouksen päättäminen

Puheenjohtaja päätti kokouksen klo 14:54.

Liitteet

Jakelu

Tiedoksi